พระราชกฤษฎีกากำหนดประเภท อัตรา และเงื่อนไขในการหักค่าชดเชยรายจ่ายที่เป็นทุนเกี่ยวกับภาษีเงินได้ปิโตรเลียม (ฉบับที่ 2) พ.ศ. 2522
พระราชกฤษฎีกา
กำหนดประเภท
อัตรา และเงื่อนไขในการหักค่าชดเชยรายจ่าย
ที่เป็นทุนเกี่ยวกับภาษีเงินได้ปิโตรเลียม
(ฉบับที่ ๒)
พ.ศ. ๒๕๒๒
 

ภูมิพลอดุลยเดช
ป.ร.
ให้ไว้ ณ
วันที่ ๒๒ เมษายน พ.ศ. ๒๕๒๒
เป็นปีที่
๓๔ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่า

โดยที่เป็นการสมควรแก้ไขเพิ่มเติมประกาศของคณะปฏิวัติ
ฉบับที่ ๙๕ ลงวันที่ ๒๙ กุมภาพันธ์ พ.ศ. ๒๕๑๕

อาศัยอำนาจตามความในมาตรา ๑๕๙
ของรัฐธรรมนูญแห่งราชอาณาจักรไทย และมาตรา ๒๖ (๗)
แห่งพระราชบัญญัติภาษีเงินได้ปิโตรเลียม พ.ศ. ๒๕๑๔ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกากำหนดประเภท
อัตราและเงื่อนไขในการหักค่าชดเชยรายจ่ายที่เป็นทุนเกี่ยวกับภาษีเงินได้ปิโตรเลียม
(ฉบับที่ ๒) พ.ศ. ๒๕๒๒
มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้ยกเลิกความใน (๖) ของข้อ ๒ แห่งประกาศของคณะปฏิวัติ ฉบับที่ ๙๕ ลงวันที่
๒๙ กุมภาพันธ์ พ.ศ. ๒๕๑๕ ซึ่งแก้ไขเพิ่มเติมโดยพระราชกฤษฎีกากำหนดประเภท อัตรา
และเงื่อนไขในการหักค่าชดเชยรายจ่ายที่เป็นทุนเกี่ยวกับภาษีเงินได้ปิโตรเลียม พ.ศ.
๒๕๑๖ และให้ใช้ความต่อไปนี้แทน
(๖) รายจ่ายที่เป็นทุนอย่างอื่นซึ่งมิใช่ (๑) (๒) (๓) (๔)
และ (๕)
และซึ่งมิใช่เป็นรายจ่ายที่เป็นทุนเพื่อการได้มาซึ่งที่ดิน
(ก) รายจ่ายที่เป็นทุนที่จ่ายไปเพื่อให้ได้มา  ร้อยละ
๒๐
ซึ่งทรัพย์สินที่มีรูปร่าง
(ข) รายจ่ายที่เป็นทุนนอกจากตาม (ก) เฉพาะที่จ่ายไป  ร้อยละ
๒๐
สำหรับแปลงสำรวจที่กรมทรัพยากรธรณี
กำหนดว่าเป็นแปลงสำรวจในทะเลที่มีน้ำลึก
เกินสองร้อยเมตร ตามกฎหมายว่าด้วยปิโตรเลียม
(ค) รายจ่ายที่เป็นทุนที่จ่ายไปเพื่อให้ได้มา ร้อยละ
๒๐
ซึ่งทรัพย์สินไม่มีรูปร่างก่อนการผลิตและจำหน่าย
ของผู้ผลิตก๊าซธรรมชาติ ทั้งนี้ เฉพาะสัญญาซึ้อขาย
ก๊าซธรรมชาติที่ได้ทำกับองค์การ
ก๊าซธรรมชาติแห่งประเทศไทย ก่อนปี พ.ศ. ๒๕๒๒
(ง) รายจ่ายที่เป็นทุนนอกจากตาม (ก) (ข) และ (ค)   ร้อยละ ๑๐


ผู้รับสนองพระบรมราชโองการ
ส. โหตระกิตย์
รองนายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เพื่อให้ผู้ผลิตก๊าซธรรมชาติได้รับการหักค่าชดเชยรายจ่ายที่เป็นทุนสำหรับรายจ่ายที่เกี่ยวกับทรัพย์สินไม่มีรูปร่างก่อนการผลิตและจำหน่ายก๊าซธรรมชาติได้สูงขึ้น จึงจำเป็นต้องตราพระราชกฤษฎีกานี้ขึ้น
































อรญา/ปรับปรุง
๑๘ มิถุนายน ๒๕๖๒

[๑]
ราชกิจจานุเบกษา
เล่ม ๙๖/ตอนที่ ๗๐/ฉบับพิเศษ หน้า ๔/๒ พฤษภาคม ๒๕๒๒